جعفریہ الائنس کےمشترکہ اجلاس میں مطالبہ :

تمام اسیران کو چہلم سے قبل رہا کیا جائے

رسا نیوزایجنسی - جعفریہ الائنس کےمشترکہ اجلاس میں یہ مطالبہ کیا گیا کہ تمام گرفتار افراد کو چہلم سےپہلے رہا کیا جائے.

خبر کا کوڈ: ۸۹۲

تاریخ: ۰۱ ارديبهشت ۲۰۱۰ - ۱۴:۲۸

رسا نیوزایجنسی کی رپورٹ کے مطابق ، علامہ عباس کمیلی کی صدارت میں جعفریہ الائنس کراچی کے تحت اتوار کو شیعہ تنظیموں کا مشترکہ اجلاس مارٹن روڈ امام بارگاہ میں منعقد ہوا جس میں حضرت امام حسین(ع) کے چہلم کے انتظامات کا جائزہ لیا گیا.

اس اجلاس میں فیصلہ کیا گیا کہ چہلم کے جلوس کے راستوں میں کوئی تبدیلی نہیں کی جائے گی.

انہوں نے کہا : تمام مکاتب فکر کے علماء جلوس میں بھرپور شرکت کریں.

علامہ کمیلی نے مطالبہ کیا : چھاپہ ماری کا سلسلہ بند اور چہلم سے قبل اسیران ملت جعفریہ کو رہا کیا جائے اورعاشورہ کے سانحہ کے ملزمان کو گرفتار کیا جائے.